加州星球試閘仍勇！下仗劍指精英盃
2024年05月21日 15:30
東網電視
更多新聞短片
「加州星球」今日(5月21日)試閘輕鬆奪冠。
今日(5月21日)沙田馬場雖然不時有雨，但無阻5組試閘進行，其中第1組1200米泥閘，就有告東尼馬房鎮倉寶「加州星球」出試。此駒在4月28日出席主席短途獎跑獲第2後，幕後一直部署季尾再跑多一仗才抖暑，但一直未有定案跑邊場。
今日「加州星球」在艾道拿胯下出試，至1檔出閘後和另一泥地好手「昇瀧駒」雙雙拍實鬥放，但入直路後「加州星球」明顯輕鬆帶離，最後一放而回勝出試閘，可見走勢仍勇。
「加州星球」下仗不會出戰6月2日的1200米三級賽沙田銀瓶，目標暫時放在6月23日1400米三級賽精英盃。至於東廐另一匹高分短途馬「小霸王」，今日與「加州星球」同組出試，最終在周俊樂胯下以第7名過終點，此駒將暫定出戰沙田銀瓶。